דברים שמרגיזים | תפוח ברשת
תגית: דברים שמרגיזים
הטבות למשרתי מילואים, בעצם – רק לחלקם
11 בספטמבר 2010 tomer	תגובה אחת
בעבר כבר כתבתי מעט על חוק שירות המילואים, היום אני רוצה לשתף אתכם בסיפור קצר בקשר אליו.
אני משרת כקצין ביחידה קרבית במילואים. כפועל יוצא מכך, יוצא לי לשרת בין 20 ל-40 ימים בשנה (לא מעט אני יודע, אבל יש שעושים הרבה הרבה יותר).
למזלי חוק שירות המילואים שינה בשנים האחרונות מעט את התמונה ולאחר שנקבע ששנת 2009 תהא שנת “מנוחה” (ללא אימונים או תעסוקה) נדרשתי בשנה הקודמת ל-9 ימי מילואים “בלבד”.
למה אני מספר לכם את זה? בגלל ההטבות שניתנות לחיילי מילואים, שעיקרן פטור מתשלום אגרת רישיון נהיגה. הסתבר לי להפתעתי כי מי שזכאי להטבות הם רק חיילי מילואים שקיבלו תעודת משרת מילואים פעיל. תעודה הניתנת רק לחייל מילואים שביצע לפחות 10 ימי מילואים בשנה הקודמת (בלי חריגים. בלי ממוצעים. בלי כלום).
רצה המקרה ודווקא השנה אני צריך לחדש את רישיון הנהיגה. והנה, התברר לי שבגלל שגויסתי “רק” לתשעה ימי מילואים בשנת 2009, לא אוכל להינות מן ההטבה העיקרית שיש למדינה להציע ללוחמיה שבמילואים.
ניסיתי לדבר אל ליבם של הפקידים במשרד הרישוי, ואף פניתי לקצין מילואים ראשי בעניין, אך לא היה בידם להושיע. החוק ברור ונהיר, ואין זה כלל משנה שעל פי כל פרמטר ואמת מידה הגיונית שאני מילואימניק פעיל (או שכבר בשנת 2010 הספקתי לשרת מעל 20 ימי מילואים).
אני יודע שבצבא, כמו גם בכנסת, מודעים לבעייתיות שבהגדרת “משרת מילואים פעיל” ויש כוונה כללית לשינוי החקיקה. אבל עד שזה יקרה, מי יודע, אולי אספיק לקבל את דרישת התשלום הבאה לחידוש רישיון הנהיגה (בשנת 2020).
דברים שמרגיזיםצבאתפקיד המדינה
דודו בפר-סו-מות
21 באוגוסט 2009 tomer	תגובה אחת
דודו טופז התאבד, אז הפרסומת הזו קצת לא רלוונטית – לא?
דברים שמרגיזיםטלוויזיהפרסומות
1 בינואר 2009 tomer	השארת תגובה
In Sederot, Israel you've got 15 Seconds to run for cover.
Want to read more? Read this post about stopping the killing of children in Gaza.
דברים שמרגיזיםוידאו
דברים שמרגיזים (2): המדינה ומפעל הפיס
4 באפריל 2008 tomer	תגובה אחת
לא מזמן התבשרנו על חשדות כנגד מנכ"ל מפעל הפיס לשעבר בקבל שוחד. זה כשלעצמו אינו מפתיע כאשר יש מקורות שפע שעליהם יושבים אנשים שהפיקוח עליהם מינימאלי בתוספת הכוח הדל (הן במשאבי הון אנושי והן במשאבי הון כספי) של רשויות האכיפה.
הכעס שלי נובע דווקא מסיבות אחרות. הכעס שלי נובע מהדואליות הערכית שהמדינה מחנכת אליה או יותר נכון מהחינוך הקלוקל של המדינה לאזרחיה. המדינה , באמצעות מפעל הפיס, מחנכת את האזרחים שאין צורך במוסר עבודה גבוה, יצירתיות ומאמץ אלא שכל שדרוש הוא מזל. זה כמובן, אינו נכון.
ושלא יעבדו עליכם – עלה התאנה שמנסים למכור לאזרחים הוא שהכספים שמפעל הפיס "מרוויח" משמשים למטרות טובות: הקמת בתי ספר וחינוך. נו, באמת. אם המדינה רוצה חינוך ובתי ספר הרי שמי שצריך לממן זאת זו המדינה (קרי, על ידי מיסים שווים מכל אזרחיה) ולא האוכלוסיה הפונה להגרלות ופרסים (וכידוע זוהי אוכלוסיה בעיקרה של מעוטי היכולת).
טיעון נוסף שעולה לפרקים הוא טיעון מסוג שונה: אם מפעל הפיס לא היה קיים אנשים היו פונים להימורים שאינם חוקיים. אני חושב שגם הטיעון הזה נופל במהרה משום שלדעתי האוכלוסייה שמעוניינת בהימורים הלא חוקיים מצליחה להגיע אליה ללא קשר למפעל הפיס. בנוסף, מפעל הפיס מצליח להגיע לאוכלוסיות שבחיים לא היו מגיעות בשום דרך אחרת לקזינו ולו מהסיבה הפשוטה שמפעל הפיס פרוס היטב (ותמיד ליד בנקטים), במיוחד באיזורים הנחשלים של המדינה.
ואולי הכי חשוב – כל הוצאות הכספים על פרסום ושיווק ההגרלות של מפעל הפיס לא עומד בקנה אחד עם שני הטיעונים של ה"מפעל". מדוע יש לעשות פרומו כל-כך נרחב להגרלות הללו? אני בטוח שמי שמעוניין בהגרלה יידע לאן לפנות. מדוע להוציא את כספים שיכלו להיות מיועדים "למטרות טובות" על הפרסומות הללו?
מדוע יש צורך בכל כך הרבה סוגים של הגרלות ומועדים? לא מספיקה הגרלה אחת בשבוע, או ביום? האם באמת יש צורך בהגרלות כל שעה, כרטיסי גירוד, לוטו וטוטו?
- פעולות אלו של מפעל הפיס מוכיחות מעבר לכל ספק שפשוט מדובר בקזינו לגיטימי של הממשל. קזינו שמהווה הטבה לאנשי שלומם של הפוליטיקאים שבשלטון.
ואם כבר עסקנו בהגרלות, הרי לכם אתר [איני ערב לכל נושא חוקיותו] אשר מאפשר לגולש לקנות באמצעותו כרטיסי לוטו ממדינות אחרות בעולם. ברמת התיאוריה [נכון לכתיבת הפוסט] יש לכם סיכוי תיאורטי לזכות ב 57 מיליון דולר תמורת 10 דולר ל-5 טבלאות שזה אך במעט יותר מעלות 5 טבלאות בלוטו השכונתי. יתכן אפילו שתוחלת הרווח תהיה גבוהה יותר
אינטרנטאישידברים שמרגיזיםמפעל הפיסתפקיד המדינה